דומא (לבנון)

דוּמָא (בערבית: دوما) הוא כפר לבנוני קטן, בנפת בתרון, בחלק הדרומי של מחוז צפון לבנון (מצפון לגבול עם מחוז הר הלבנון) הכפר נמצא כ-28 קילומטר מזרחית לעיר בתרון, כ-36 קילומטר צפון מזרח לביבלוס וכ-40 קילומטר דרומית לטריפולי. הכפר שוכן בגובה ממוצע של כ-1,000 מטר מעל פני הים, בעמק מוקף הרים ובתיו מכוסים ברעפים אדומים.

באוקטובר 2023 נבחר הכפר על ידי ארגון התיירות העולמי UNWTO (מבין 60 מתחרים מכל רחבי העולם) וקיבל את התואר "אחד מכפרי התיירות הטובים בעולם".<ref name=":0"></ref>

== אטימולוגיה ==
בפי התושבים יש כמה הסברים אפשריים למקור השם:
* המילה "דומא" נגזרה משמו של אל פיניקי.
* מקור השם הוא יווני, ומשמעותו ארמון או טירה.
* היישוב נקרא על שם יוליה דומנה, בתו של איש דת מחומס, שקיסר רומי נשא לאישה ובנה עבורה ארמון מפואר בכפר.<ref name=":1"></ref>
* מקור המילה הוא עברי קדום ופירושו שלווה, מנוחה ורוגע.<ref name=":2"></ref>

בעבר, הכפר נקרא גם "דומא אל-חדיד" (دوما الحديد) שפירושו "דומא של הברזל", וזאת בשל שפע הברזל המצוי בסביבות הכפר והמיומנות של מסגרייה ונפחייה. תחת שלטונו של איבארהים פאשא הוקמה תעשיית נשק שעודדה אנשים רבים מהאזור לבוא ולהתיישב בדומא.

== היסטוריה ==
הכפר דומא נבנה לפני כאלפיים שנה. בסביבה הקרובה של הכפר נמצאה כתובת על סלע מתקופת הקיסר הרומי אדריאנוס (138-76), האוסרות על כריתת עצים במקום.<ref name=":3"></ref>

בכיכר העיר מונח סרקופג ועליו כתובת יוונית המתעדת שזהו מקום קבורתו של אדם בשם קסטור, שמת בשנת 317 לספירה.<ref name=":2" />

במאות הראשונות לספירה הייתה דומא מקום פעיל ומשגשג ונבנו בה מקומות פולחן רבים. אחד מהם הוא מקדש אסקלפיוס, שאבניו שימשו מאוחר יותר לבניית כנסיית סנט דומיאט (Saint Dumyat). אפשר לראות שימוש משני באבני מקדשים עתיקים במנזרים ובכנסיות שבכפר.<ref name=":2" />

מיקומה האסטרטגי על הדרך בין ההר לחוף הים הפך את דומא למקום מנוחה לשיירות שהובילו, בין היתר, עצי ארז אל החוף, שם הפיניקים השתמשו בהם לבניית ספינות.<ref name=":2" />

אין תיעוד על היישוב עד המאה ה-16 ואז נוסד הכפר המודרני על ידי חמולת שלהובּ (شلهوب), חמולה נוצרית יוונית-אורתודוקסית שצאצאיה מתגוררים בכפר גם היום. בשנת 1880 מינה ה העות'מאני ריסטם פאשה את המועצה העצמאית הראשונה לניהול דומא, בין היישובים הראשונים בהר הלבנון, שנוהלו על ידי מועצה עצמאית.

ב-1860 נפתח בדומא "בית מרקחת א-נור" הנחשב לאחד מבתי המרקחת המודרניים הראשונים בלבנט.<ref name=":3" />

העוני שהיה באזור בסוף המאה ה-19 ובהמשך, הרעב הגדול של הר לבנון במהלך מלחמת העולם הראשונה גרמו לגל של הגירה מדומא, בעיקר ליבשת אמריקה. העברות כספים של המהגרים לבני משפחתם שנותרו בכפר תרמו באופן משמעותי לחיזוק כלכלת הכפר.

בשנות ה-20, מנהיגי סוריה שהשתתפו במרד נגד השלטון המנדטורי הצרפתי, נעצרו והוגלו לדומא. אחד מהם היה שעמד בראש הגוש הלאומי שהוביל את תהליך שחרור סוריה מעול הקולוניאליזם הצרפתי.

== שימור ==
מרכז הכפר דומא
הכפר דומא שמר על אופיו הלבנוני המסורתי, עם בתי אבן מכוסי גגות רעפים אדומים. בראיון שנתן ראש המועצה ב-2019, אמר: "הבתים החדשים נבנים על פי תקנות בנייה מחמירות המחייבות בנייה באבן ורעפים אדומים".<ref name=":2" />

ליד השוק העתיק נמצא מוזיאון המורשת המקומית ובו, ליד השוק, מציג את ההיסטוריה של הכפר באמצעות עבודות יד מקומיות, יצירות אמנות מסורתיות, בגדים, כלים ואביזרים מסורתיים וכן צילומים של מהגרים שיצאו מדומא לחו"ל.<ref name=":2" /><ref name=":4"></ref>

בשנת 2010 ממשלת לבנון הקצתה 2.68 מיליון דולר לשיפוץ השוק שנוסד בתחילת המאה השבע-עשרה<ref name=":3" /> והוא פעיל גם כיום ומושך תיירים רבים.<ref name=":5"></ref> בשנת 2023 השיפוץ עדיין נמשך.<ref name=":0" />

== תיירות ==
הכפר מושך תיירים רבים, הן בשל האתרים הדתיים (בכפר יש 14 כנסיות ו-5 מנזרים המתוארכים למאות קודמות) והן בשל היופי, השקט והאווירה שהוא משרה. מאז שנת 1996 משרד התיירות הלבנוני קובע שזהו הכפר הלבנוני היפה ביותר.<ref name=":0" /><ref name=":5" />

בשוק המקומי יש 125 חנויות ודוכנים שבהם נמכרת תוצרת הכפר ומזכרות שונות ובכללן כלי נשק עתיקים.<ref name=":1" />

חלק נכבד מהתיירים הם צאצאי המהגרים מהכפר.<ref name=":4" />

בכפר מספר מקומות אירוח והמפורסם שבהם הוא בית אחוזה גדול מהמאה ה-18, ששופץ והפך לבית הארחה, תוך שימור האופי המסורתי ומשמש תיירים שמגיעים למקום.<ref name=":2" />

== אוכלוסייה ==
בשנת 2014 התגוררו בדומא 2,768 בוגרים בעלי זכות בחירה לפרלמנט הלבנוני.<ref></ref>

== חקלאות ==
סביב הכפר מטעי תפוחים, דובדבנים וכרמי זיתים, שיבולם ואופן שימורם זוכים בפרסים רבים.<ref name=":1" /> בנוסף לשמן זית, הכפר ידוע גם בהכנת רחת לוקום בעל טעם ייחודי<ref name=":1" /> וריבות מפירות המקום.<ref name=":0" />

==קישורים חיצוניים==

== הערות שוליים ==

קטגוריה:לבנון